रूस की सेना ने एक सुर में गाया  'ऐ वतन, ऐ वतन' सॉन्ग, इंटरनेट पर छाया Video  
रूस की सेना ने एक सुर में गाया  'ऐ वतन' सॉन्ग
इंटरनेट पर छाया वीडियो
इस वीडियो पर लोगों के जमकर रिएक्शन आ रहे हैं
सोशल मीडिया पर रूस की सेना (Russian Army) का एक वीडियो जमकर वायरल हो रहा है. इस वीडियो में रूसी सेना 'ऐ वतन' (Aye watan) गाना एक सुर में गा रही है. यह वीडियो ट्विटर और इंस्टाग्राम पर वायरल हो रहा है. यह काफी दिलचस्प बात है कि रूसी सेना के कैडेट एक सुर में 'ऐ वतन, ऐ वतन हमको तेरी कसम तेरी राहों में जां तक लुटा जाएंगे' (Aye watan aye watan hamko teri Kasam Teri raahon mein jaan tak loota jaayeng) गाते नजर आ रहे हैं. वायरल हो रहे इस वीडियो पर जमकर रिएक्शन आ रहे हैं.

A post shared by Dw_News (@dwnewshyderabad) on Nov 29, 2019 at 11:13pm PST

मोहम्मद रफी द्वारा गाया यह गीत 'ऐ वतन..' 1965 में रिलीज हुआ था. वीडियो को देख एक ट्विटर यूजर ने लिखा, "इसने मेरा दिन बना दिया, रूसी सेना के जवान 'ऐ वतन ऐ वतन' गा रहे हैं." वीडियो में ब्रिगेडियर राजेश पुष्कर भी नजर आ रहे हैं, जो मॉस्को स्थित भारतीय दूतावास में सेना के सलाहकार हैं.
एक अन्य ने टिप्पणी की, "लाजवाब! रूसी लोग भारतीय देशभक्ति गाना 'ऐ वतन' गा रहे हैं." दूसरे ने लिखा, "रूस आजादी के बाद से ही भारत का सच्चा साथी देश है। उनका समर्थन पाकर आनंदित हैं."